NATO va intra în război cu Rusia, dacă Ucraina va fi învinsă, este convins șeful Pentagonului
Dacă Ucraina va pierde războiul la scară largă cu Rusia, NATO va fi atrasă în conflict, este convins șeful Pentagonului, Lloyd Austin.
Acesta mai spune că Putin nu se va opri dacă Rusia va fi victorioasă. Austin a făcut aceste declarații în Comisia pentru serviciile armate din, după ce a fost întrebat despre faptul că Congresul american nu a reușit să aprobe un pachet de ajutor militar de 60 de miliarde de dolari pentru Ucraina, așa cum a cerut președintele Joe Biden, potrivit Newsweek.
"Știm că, dacă Putin are succes aici, nu se va opri", a declarat Austin.
"El va continua să întreprindă acțiuni mai agresive în regiune. Iar alți lideri din întreaga lume, alți autocrați, se vor uita la acest lucru și vor fi încurajați de faptul că acest lucru s-a întâmplat și că nu am reușit să sprijinim o democrație", a continuat el.
Austin a declarat ulterior că statele baltice - Letonia, Lituania și Estonia - sunt foarte de vulnerabile la viitoarele ambiții expansioniste ale lui Putin. Toate cele trei state sunt membre NATO, ceea ce înseamnă că Rusia ar declara, în esență, război întregii alianțe strategice prin atacarea unei singure națiuni.
"Dacă ești un stat baltic, ești cu adevărat îngrijorat dacă ești sau nu următorul. Ei îl cunosc pe Putin, știu de ce este capabil ... Și, sincer, dacă Ucraina cade, chiar cred că NATO va intra într-o luptă cu Rusia", a adăugat Austin.